Kinnitatud

 MTÜ Partnerid juhatuse otsusega

 16 . jaanuar 2025.a.

**MTÜ PARTNERID**

**LEADER PROJEKTITOETUSE TAOTLUSTE MENETLEMISE,**

**HINDAMISE JA PAREMUSJÄRJESTUSE KOOSTAMISE**

**TÖÖKORD**

Töökord sätestab MTÜ Partnerid Ühisstrateegia (EAFRD ) 2023-2027 meetmete raames antava projektitoetuse taotluste dokumentide menetlemisega seotud toimingud. Lisaks käesolevale korrale lähtub ühing Regionaalministri „LEADER kohaliku arengu strateegia 2023–2027 rakendamine“ määrusest, MTÜ Partnerid 2023-2027 ühisstrateegiast, meetmelehtedest ning MTÜ Partnerid juhatuse poolt kinnitatud iga aastasest rakenduskavast.

1. **Projektitaotluste voorude väljakuulutamine**
	1. Taotlusvoor kuulutatakse välja rahaliste vahendite olemasolul vähemalt üks kord aastas.
	2. MTÜ Partnerid tegevjuht (edaspidi tegevjuht) avalikustab tegevuspiirkonna elanikele kättesaadavas väljaandes (maakonna lehes) ja edastab KOV-ide veebilehtedel avaldamiseks teabe projektitaotluste vastuvõtu tähtaja, toetatavate tegevuste ja veebilehe kohta vähemalt 20 tööpäeva enne projektitaotluste vastuvõtu tähtaja algust.
	3. Tegevjuht avalikustab tegevuspiirkonna elanikele MTÜ Partnerid veebilehel [www.mtupartnerid.eu](http://www.mtupartnerid.eu) vähemalt 20 tööpäeva enne projektitaotluste vastuvõtu algust projektitaotluste vastuvõtu tähtaja, teabe strateegia meetme ning projektitaotluse hindamiskriteeriumite ja hindamise korra, sealhulgas info projektitaotluste paremusjärjestuse koostamise korra kohta, mille järgi hindab MTÜ Partnerid hindamiskomisjon projektitaotlusi.
	4. Taotlusvoor s.h miniprojektide taotlusvoor on avatud vähemalt 5 tööpäeva ning taotluste vastuvõtt lõppeb vooru viimasel päeval kell 16.00 v.a. minitaotlusvoorud, mis lõppevad kell 23.59. Hiljem esitatud taotlused ei lähe hindamisele. Vajadusel osutatakse taotlejale abi e-pria keskkonda taotluse sisestamisel MTÜ Partnerid büroos Laada 27 Rakvere eelneval kokkuleppel kella 10.00 – 15.00 vooru lõppemiseni.
	5. MTÜ Partnerid tegevtöötajad (edaspidi tegevtöötajad) nõustavad taotlejaid toetatava tegevuse strateegiale ja rakenduskavale vastavuse osas MTÜ Partnerid büroos Laada 27 Rakvere eelneval kokkuleppel kella 10.00 – 15.00 kuni projektitoetuste vastuvõtu alguseni alljärgnevalt:
* Kõik LEADER meetmete projektitaotlused – nõustaja Liivi Harf
* Miniprojektide taotlused – assistent Kristel Pikk
* Vooru avamise päevast alates enam nõustamist ei toimu.
	1. MTÜ Partnerid enda projektitaotlused k.a. miniprojektid, ühis- ja koostööprojektide taotlused kinnitab üldkoosolek ning need ei lähe hindamisele, vaid tegevjuht esitab need PRIA-le 20 tööpäeva jooksul läbi e-pria keskkonna koos üldkoosoleku otsuse ärakirjaga.
	2. Projektitaotlus on vormikohane kirjalik avaldus, mille täidab taotleja e-pria keskkonnas, kuhu lisab ka nõutavad üleslaaditavad dokumendid toetuse taotlemiseks. Kui nõutavatele dokumentidele lisaks on kehtestatud muud vormid, teeb MTÜ Partnerid need teatavaks oma veebilehel [www.mtupartnerid.eu](http://www.mtupartnerid.eu) hiljemalt 20 tööpäeva enne taotlusvooru algust.
	3. LEADER meetme miniprojektid esitatakse otse MTÜ Partneritele info@mtupartnerid.eu
	4. MTÜ Partnerid projektitaotluste hindamisperiood on kuni 50 tööpäeva, arvates taotlusvooru lõppemise päevale järgnevast.

**2. Projektitaotluste tehniline kontroll**

2.1 Tegevtöötajad teostavad tehnilise kontrolli esitatud projektitaotlustele hiljemalt 20 tööpäeva jooksul arvates taotlusvooru lõppemisele järgnevast päevast. Vajaduse korral on tegevjuhil õigus tähtaega pikendada kuni 25 tööpäevani.

* 1. Taotluse tehnilise kontrolli käigus kontrollib tegevtöötaja:
* kas avaldus on esitatud tähtaegselt ning täidetud nõuetekohaselt;
* lisatud on kõik nõutavad dokumendid;
* taotleja, taotlus ja toetatav tegevus vastab strateegia, meetmelehe ning rakenduskava nõuetele.

Kontroll-leht täidetakse e-pria keskkonnas v.a. miniprojektide kontroll-leht.

* 1. Tegevtöötajatel on tehnilise kontrolli käigus õigus nõuda taotlejalt läbi muudatustaotluse:
* taotluse täiendamist, kui taotlus ei ole piisavalt selge ning puuduvad hindamiseks vajalikud andmed;
* nõuda täiendavaid tõendeid kulude mõistlikkuse kohta;
* puuduvate dokumentide esitamist.
	1. Tegevtöötaja lükkab taotluse e-prias tagasi täienduste, paranduste, selgituste või puuduvate dokumentide lisamiseks v.a. miniprojektid, kus taotlejad esitavad parandatud/täiendatud taotluse uuesti meili teel ning saadab kirjaliku järelpärimise e-kirja teel taotlejale, andes puuduste kõrvaldamiseks aega kuni 3 tööpäeva. Tegevjuhil on õigus põhjendatud juhtudel pikendada tähtaega kuni 5 tööpäevani.
	2. Kui projektitoetuse taotleja ei ole esitanud punktis 2.3 nõutavaid andmeid või dokumente määratud tähtaja jooksul või kui taotlus ei vasta strateegias ja rakenduskavas esitatud nõuetele, siis taotlust ei hinnata ning tegevjuht esitab taotluse(d) juhatusele mittehindamise otsuse tegemiseks ja esitab taotlused koos paremusjärjestuse ettepanekuga PRIA-le märkusega hindamata jätmise põhjuste kohta.
	3. Tehnilise kontrolli läbinud taotlused teeb tegevjuht hindajatele hindamiseks nähtavaks üldjuhul hiljemalt 21. tööpäeval, arvates taotluste vastuvõtu lõppemisele järgnevast päevast lähtudes juhatuse otsusest.
	4. Miniprojektide taotluste tehnilises kontrollis lähtutakse p2.1; 2.2.
	5. LEADER meetme tehnilise kontrolli läbinud miniprojektid esitatakse juhatusele rahastusotsuse tegemiseks üldjuhul hiljemalt 21. tööpäeval arvates taotluste vastuvõtu lõppemise päevast.

**3.Hindamiskomisjoni liige:**

3.1 On oma tegevuses sõltumatu.

* 1. Ei esinda hindamiskomisjonis teda esitanud organisatsiooni ega oma tööandja huve.
	2. Kinnitab allkirjaga töö käigus hindamiskomisjonis teatavaks saanud konfidentsiaalse informatsiooni hoidmise kohustust ja oma huvide konflikti puudumist vastavalt haldusmenetluse seaduse § 10 lg 1 tähenduses.
	3. Tunneb LEADER põhimõtteid ja vastavaid seadusakte, on kursis MTÜ Partnerid 2023-2027 arengustrateegia ning meetmetega.
	4. Tunneb MTÜ Partnerid piirkonda ja omab ülevaadet piirkonnas tegutsevatest MTÜ-dest ja äriettevõtetest.
1. **Hindamiskomisjoni töökord**
	1. Hindamiskomisjoni (edaspidi komisjon) liikmed omavad ligipääsu projektitaotlustele ainult hindamisperioodil ja ainult neile taotlustele, mida nad peavad hindama.
	2. Komisjoni töövorm on komisjoni koosolek, mis võib toimuda ka elektroonselt. Koosoleku valmistab ette tegevjuht. Komisjoni koosolek on kinnine.
	3. Komisjoni koosoleku kutsub kokku tegevjuht. Tegevjuht teatab komisjoni liikmetele kirjalikult koosoleku toimumise aja, koha ja päevakorra. Komisjon võib tulla kokku korduvalt, vastavalt vajadusele, kuid vähemalt üks kord hindamisperioodi jooksul.
	4. Hindamiskomisjoni koosolekud protokollitakse ning protokollid säilitatakse MTÜ Partnerid kontoris.
	5. Hindamiskomisjoni töö tehnilise teenindamise, sh koosolekute protokollimise tagavad tegevtöötajad. Nimetatud isikud ei osale taotluste hindamisel ja paremusjärjestuse moodustamisel.
	6. Hindamiskomisjoni liikmel on õigus taotlustega tutvuda vähemalt 5 tööpäeva enne hindamiskoosoleku toimumist.
	7. Hindamiskomisjoni esimees tagab, et hindamiskomisjoni liige ja projektitaotluse esitanud isik ei oleks Haldusmenetluse seaduse § 10 lg 1 tähenduses seotud isik või otseselt või kaudselt huvitatud asja lahendist ning seotuse ilmnemise korral on ta ennast taandanud projektitaotluste hindamisest.
	8. Hindamiskomisjoni liige taandab ennast taotlusvooru hindamisest, kui ta on:
		1. asjas menetlusosaline või menetlusosalise esindaja;
		2. taotleja või taotleja esindaja sugulane (vanem, laps, vend, õde, vanavanem, lapselaps), abikaasa, hõimlane (abikaasa vanem, laps, vend, õde, vanavanem, lapselaps) või perekonnaliige; perekonnaliige käesoleva dokumendi tähenduses on isik, kes elab taotlejaga koos ja neil on ühine majapidamine;
		3. taotlejaga või taotleja esindajaga tööalases, teenistuslikus või muus sõltuvuses;
		4. muul viisil isiklikult huvitatud asja lahendist või kui muud asjaolud tekitavad kahtlust tema erapooletuses.
	9. Hindamiskomisjoni liige taandab ennast seotuse korral hiljemalt 2 tööpäeva jooksul, arvates projektitaotluste hindamisele andmisest ning teavitab enda taandamisest koheselt ka tegevjuhti e-kirja teel või kirjalikult enne projektitaotluste hindamisele saatmist, kui on teadlik enda seotusest.
	10. Juhatus määrab hindamiskomisjoni asendusliikme, jälgides liikmete kuuluvuse proportsioone. Selle kohane märge tehakse ka koosoleku protokolli.
	11. Hindamiskomisjon on otsustusvõimeline, kui koosolekust võtab osa vähemalt 5 liiget ning ühe sektori esindajaid ei ole üle 49%.
	12. Kui komisjon ei ole otsustusvõimeline, kutsub tegevjuht uue komisjoni koosoleku kokku 3 tööpäeva jooksul arvates eelmise komisjoni koosoleku toimumise järgnevast päevast.
	13. Hindamiskomisjoni pädevuses on taotluste hindamine.
	14. Hindamiskomisjoni esimees kinnitab paremusjärjestuse ja vormistab projektitaotluste rahastamise suuruse ettepaneku juhatusele või üldkoosolekule kinnitamiseks.
	15. Hindamiskomisjoni esimehel on õigus vajadusel lisateabe saamiseks kutsuda koosolekule pädevaid eksperte või spetsialiste, kes osalevad koosolekul hääleõiguseta.
	16. Hindamiskomisjonil, juhatuse liikmetel ja tegevtöötajatel on õigus külastada objekte, et kontrollida projektitaotluses oleva info vastavust tegelikkusele.
	17. Taotlejal on õigus tutvustada oma projekti hindamiskomisjonile paikvaatlusel (investeeringuobjekt) kuni 25 min ja/või koosolekul ära kuulamisel kuni 5 minuti jooksul (tegevusprojekt/investeeringuprojekt/miniprojekt). Selleks saadab tegevjuht taotlejale teate/kutse 3 tööpäeva enne paikvaatluse/koosoleku toimumist taotluses märgitud e-posti aadressil, märkides ära kuupäeva, (koha) – ära kuulamisel ja ajavahemiku, millal on taotlejal võimalik oma projekti hindamiskomisjonile tutvustada.
	18. Hindamiskomisjon koostab paikvaatluse ja ärakuulamise kohta protokollid.
	19. Hindamine kestab kuni 20 tööpäeva, alates tehnilise kontrolli lõpetamisele järgnevast päevast kuni paremusjärjestuse ettepaneku koostamiseni juhatusele või üldkoosolekule.
	20. Hindamiskomisjoni liige hindab taotlust MTÜ Partnerid arengustrateegia ja rakenduskava, LEADER-meetme määruse ning MTÜ Partnerid meetme hindamiskriteeriumide alusel.
	21. Hindamislehed täidetakse e-pria keskkonnas miniprojektide hindamislehed täidetakse Excelis.
	22. Hindamislehel märgitakse iga hinde põhjendus vastavalt meetme hindamiskriteeriumile.
	23. Tegevjuht, kes on hindamiskomisjoni sekretäriks ja hindamiskomisjoni esimees näevad hindamiskomisjoni liikmete antud hindepunkte ja hindamise staatust, s.t. kas projektitaotlust on kõik hindajad hinnanud või mitte, komisjoni esimees kinnitab pärast hindamise lõppu tulemused.
	24. Hindajate kinnitatud hindamislehtede alusel moodustub e-pria keskkonnas paremusjärjestus sisestatud hinnete osakaalude alusel. Miniprojektide paremusjärjestuse koostab hindepunktide alusel hindamiskomisjoni esimees Exceli tabelis.
	25. Projektitaotlustele on kehtestatud lävend 50% punktidest ehk 2,50 punkti. Kui hindamistulemus on alla selle, siis projektitaotlust toetuse saamiseks ei esitata, seda ka juhul, kui meetmes on vabu rahalisi vahendeid.
	26. Kui projektitaotluse täies ulatuses rahastamine ei ole võimalik rahaliste vahendite lõppemisel või projektitaotluse eelarves on mitteabikõlbulikke kulusid, võib tegevjuht teha taotlejale kirjaliku ettepaneku projekti osaliseks rahastamiseks tingimusel, et projekti eesmärki ei muudeta ning projektitaotlus on esitatud etappidena ning mõne tegevuse elluviimisest loobumisel korral saab eesmärk ikkagi täidetud. Või taotleja viib osalise toetuse abil projekti ellu sajaprotsendiliselt ja osalise rahastuse puhul toetusemäär ei jää alla 15%. Taotleja loobumine ettepanekust vormistatakse kirjalikult ning tegevjuht võib teha rahastamise ettepaneku projektide paremusjärjestuses järgmisele taotlejale. Rahastamise ettepaneku võib teha paremusjärjestuses eelarve alla jäänud kuni kolmele enim punkte saanud taotlejale.

Hindamiskomisjon võib teha juhatusele ettepaneku esitada PRIA-le tingimuslikuks rahastuseks paremusjärjestuses eelarve alla jäänud kuni kolmele enim punkte saanud taotlejale, kui eelarvesse mahtunud taotleja loobub projekti elluviimisest või PRIA otsusega vähendatakse toetust või ei rahastata projekti.

* 1. Hindamistulemuste kohta koostatakse hindamise protokoll, milles on ära näidatud:
		1. projektitaotluste vastuvõtu tähtaeg;
		2. ajavahemik millal hindamiskomisjon hindas projektitaotlusi;
		3. hindamiskomisjoni koosseis (hindaja nimi, millist sektorit ja huvirühma esindas);
		4. projektitaotluste koondhindepunktid;
		5. ettepanek projektitaotluse rahuldamiseks / osaliseks rahastamiseks /mitterahuldamiseks ja taotluse rahastamise suurus lähtudes strateegia meetmele ettenähtud eelarve suurusest;
		6. hindamata jäetud projektitaotlus koos hindamata jätmise põhjendusega ja muu oluline teave projektitaotluse hindamisega seotud asjaolude kohta (hindamiskomisjoni liikme taandamine, hindamisel abiks olnud eksperdid jms)
	2. Projektitaotluste paremusjärjestuse ettepanek esitatakse juhatusele hiljemalt 4 tööpäeva jooksul, arvates koostamisele järgnevast päevast.
1. **Hindamiskomisjoni ettepaneku kinnitamine**
	1. Juhatuse liikmed ei näe hindamise kohta käivaid andmeid, vaid ainult paremusjärjestuse kuva ning omavad õigust kinnitada paremusjärjestus.
	2. MTÜ Partnerid juhatuse esimees tagab, et juhatuse liige ja projektitaotluse esitanud isik ei oleks Haldusmenetluse seaduse § 10 lg 1 tähenduses seotud isik või otseselt või kaudselt huvitatud asja lahendist ning seotuse ilmnemise korral on ta ennast taandanud hindamiskomisjoni ettepaneku kinnitamisest.
	3. MTÜ Partnerid juhatuse liige taandab ennast projektide hindamisele saatmise kinnitamisest ning hindamiskomisjoni ettepaneku kinnitamisest, kui ta on:
		1. asjas menetlusosaline või menetlusosalise esindaja;
		2. taotleja või taotleja esindaja sugulane (vanem, laps, vend, õde, vanavanem, lapselaps), abikaasa, hõimlane (abikaasa vanem, laps, vend, õde, vanavanem, lapselaps) või perekonnaliige; perekonnaliige käesoleva dokumendi tähenduses on isik, kes elab taotlejaga koos ja neil on ühine majapidamine;
		3. taotlejaga või taotleja esindajaga tööalases, teenistuslikus või muus sõltuvuses;
		4. muul viisil isiklikult huvitatud asja lahendist või kui muud asjaolud tekitavad kahtlust tema erapooletuses.
	4. Juhatuse liige teavitab enda taandamisest kirjalikult juhatuse esimeest või tegevjuhti koheselt peale enda seotusest teada saamist.
	5. Vastavalt MTÜ Partnerid põhikirja punktile 5.12 on juhatus otsustusvõimeline kui juhatuse koosolekul osaleb üle poole juhatuse liikmetest. Ühe sektori esindajad ei tohi ületada otsustamisel 49%. Juhatus võib võtta vastu otsuseid elektrooniliselt koosolekut kokku kutsumata, kui e-kirjale vastab kirjalikku taasesitamist võimaldavas vormis vähemalt 7 juhatuse liiget ning juhatuse otsuse vastuvõtmiseks on vajalik vastanud liikmete poolthäälte enamus.(punkt 5.14) Kui juhatus ei ole otsustusvõimeline, siis kutsutakse kokku üldkoosolek.
	6. Vastavalt MTÜ Partnerid põhikirja punktile 4.16, on üldkoosolek otsustuvõimeline, kui üldkoosolekul osaleb või on esindatud vähemalt 1/3 ühingu liikmetest. Ühe huvigrupi esindajad ei tohi ületada otsustamisel 49%.
	7. Juhatus või üldkoosolek teeb projektitaotluste hindamise tulemuste alusel paremusjärjestusse seadmise ning projektitaotluste rahastamise ja mitterahastamise otsuse hiljemalt 20 tööpäeva jooksul, arvates hindamiskomisjoni projektitaotluste paremusjärjestuse ettepaneku saatmisele järgnevast päevast.
	8. Põhjendatud juhtudel on juhatusel õigus saata taotlused ümberhindamisele hindamiskomisjonile.
	9. Tegevjuht esitab PRIA-le elektrooniliselt pria e-teenuste kaudu hindamise protokolli hiljemalt 20 tööpäeva jooksul arvates juhatuse/üldkoosoleku otsuse tegemisest:
		1. juhatuse/üldkoosoleku otsusega vastuvõetud ettepaneku projektitaotluste paremusjärjestusse seadmise ja iga projektitaotluse rahastamise suuruse kohta;
		2. hindamiskomisjoni protokolli(de) ärakirja(d);
		3. koopia ajalehest, kus on avaldatud taotlusvoorude avamise teade;
	10. Kui taotleja on toetuse saamiseks esitanud taotluse e-pria keskkonna kaudu MTÜ Partneritele , siis järgmisest päevast alates võib taotleja alustada omal vastutusel tegevuste elluviimist või investeeringu teostamist.
	11. Miniprojektide puhul võib taotleja tegevusi ellu viima hakata peale rahastusotsuse saamist MTÜ Partnerid juhatuse poolt.
2. **Hindamistulemuste avalikustamine**
	1. Tegevjuht avalikustab tegevuspiirkonna elanikele MTÜ Partnerid veebilehel teabe LEADER projektide ja nende tulemuste kohta (taotleja nimi, toetatav tegevus ning toetuse summa) ning ühis- ja koostööprojektide eesmärgid, partnerid ja tegevussuunad, peale projektitoetuse rahuldamise otsuse tegemist PRIA poolt.
	2. Hindamislehti ja komisjoni ettepanekut ei avalikustata.
	3. Tegevjuht avalikustab MTÜ Partnerid veebilehel teabe korraldatava ürituse (töötuba, õppepäev, seminar, infopäev, ümarlaud, õppereis jms), juhatuse, üldkoosoleku ja hindamiskoosoleku toimumise kuupäeva, eesmärgi, päevakava jms ning tagab teabe kättesaadavuse kolme kalendriaasta jooksul arvates ürituse toimumise kuupäevast.